ગંગા જેટલી મોટી અને વિશાળ છે એટલી જ ભારતના લોકોને એના પર શ્રધ્ધા છે. એ પવિત્ર છે કે નથી, તેમાં નહાવા થી પુણ્ય મળે કે ના મળે એ જુદી વાત પણ હિન્દુ ધર્મ ની ગંગા પરની આસ્થા ખૂબ મજબૂત છે. શાસ્ત્રો અને કવિઓએ એના ખૂબ ગુણગાન ગાયા છે. થોડા વરસ પહેલા દેશની વિષમતાઓને કારણે દુઃખી થઈને પુર્વોત્તર ભારતના ” સાંસ્ક્રુતિક દૂત” સમાન, સુપ્રસિધ્ધ ગાયક સંગીતકાર સ્વ.ભુપેન હજારિકાએ પોતાના દુઃખી અને આક્રોશ ભર્યા અવાજે ગંગાને કેટલાક સવાલો કર્યા હતા.